बीयू सहित सात विवि में कामकाज ठप
बरकतउल्ला विश्वविद्यालय सहित प्रदेश के सात विश्वविद्यालयों में मंगलवार को कामकाज ठप रहा। अपनी सत्रह सूत्रीय मांगों के समर्थन में विश्वविद्यालयों के कर्मचारी अनिश्चितकालीन हड़ताल पर चले गए हैं। इस दाैरान रिजल्ट, डिग्री, माइग्रेशन, पात्रता सहित अन्य काम नहीं हुए। जो छात्र अपने काम से विवि आए थे उन्हें खाली हाथ लौटना पड़ा। बीयू में अधिकारी भी अपनी-अपनी सीटों पर खाली बैठे रहे। सुबह कुलपति और रजिस्ट्रार को लेने गए ड्राइवरों को भी कर्मचारियों ने वापस छोड़ने के लिए मना कर दिया। दोपहर में कर्मचारियों ने शासन के उच्च अधिकारियों की सदबुद्धि के लिए प्रशासनिक भवन के सामने सुंदरकांड का पाठ भी किया।
bho_Deva hin_Deva